CELEX: 52007PC0596
Language: bg
Date: 2007-10-15
Title: Предложение за решение на Съвета относно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)

Важна правна забележка

|

52007PC0596

Предложение за решение на Съвета относно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)  /* COM/2007/0596 окончателен - ACC 2007/0208 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 15.10.2007COM(2007) 596 окончателен2007/0208 (ACC)Предложение заРЕШЕНИЕ НА СЪВЕТАотносно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)(представен о от Комисията)ОБЯСНИТЕЛЕН МЕМОРАНДУМКонтекст на предложението |110 | Основания и цели на предложението Митническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от Европейската икономическа общност по силата на Регламент (ЕИО) № 2112/78 на Съвета. Конвенцията влезе в сила в Общността на 20 юни 1983 г. Целта на предложеното решение е да внесе изменения в член 13 от приложение 8 към Конвенция ТИР. Тези изменения засягат финансовите договорености по отношение на функционирането на Изпълнителен съвет ТИР и секретариата ТИР от Икономическата комисия за Европа на Организацията на обединените нации. |120 | Общ контекст Конвенция ТИР, която се ръководи от Икономическата комисия за Европа на Организацията на обединените нации (ИКЕ) със седалище в Женева, установи митническа транзитна процедура за международното движение на стоки по шосе. Конвенцията позволява на стоки под митническо или данъчно суспендиране да пресичат международните граници с минимална намеса по време на тяхното движение от страна на митническите органи. Като намалява традиционните пречки пред международното движение на стоки, системата ТИР насърчава развитието на международната търговия. Чрез ограничаване на забавянията, тя позволява да се правят значителни икономии на транспортните разходи. Най-важното преимущество на системата е, че с помощта на своята международна гаранционна верига, Конвенция ТИР предоставя сравнително лесен достъп до необходимите гаранции. През последните месеци публично-частното партньорство, установено между митническите органи и гарантиращите асоциации се натъкна на сериозни проблеми в рамките на системата ТИР, и в частност по отношение на финансирането на Изпълнителния съвет ТИР и секретариата ТИР. За да засилят системата ТИР и публично-частното партньорство, двата партньора решиха да предприемат всички необходими мерки за изменение на Конвенция ТИР, така че думата „отчисление“ да бъде заменена със „сума“ и процедурата за изчисляване на тази сума да бъде ясно формулирана. Друго необходимо действие е изготвянето на процедурно споразумение между ИКЕ и ИРУ (Международен съюз за автомобилен транспорт). Тези действия със сигурност ще допринесат за установяването на прозрачна система за финансиране на секретариата ИКЕ и на Изпълнителния съвет ТИР. |139 | Действащи разпоредби в областта на предложението Не съществуват действащи разпоредби в областта, за която се отнася предложението. |140 | Съвместимост с другите политики и цели на Съюза Предложеното решение е съвместимо с общата политика в областта на търговията и транспорта. Системата ТИР, предоставяща улеснения при транспорта по шосе, позволява на стоките да пътуват през териториите на 66-те договарящи страни с минимална намеса от страна на митническите администрации и предоставя, чрез международната гаранционна верига, сравнително лесен достъп до необходимите гаранции. Облекченията, постигнати чрез Конвенция ТИР, са в съответствие с ревизираната Лисабонска стратегия. |Консултация на заинтересованите страни и оценка на въздействието |Консултация на заинтересованите страни |211 | Методи за консултация, основни целеви сектори и общ профил на респондентите По предложението бяха направени консултации с Международния съюз за автомобилен транспорт, всички гарантиращи асоциации и митническите власти на договарящите страни по Конвенция ТИР. Тези консултации бяха извършени по време на срещите на Комитета по Митнически кодекс и сесиите на работната група по митническите въпроси, свързани с транспорта. |212 | Кратък преглед на отговорите и на това как те са взети под внимание Положително становище |Събиране и използване на експертни мнения |229 | Не бе необходимо използването на външен експертен опит. |230 | Оценка на въздействието Правилата за финансиране на Изпълнителния съвет ТИР и на секретариата ТИР трябва да бъдат ясно формулирани в Конвенцията ТИР. Чрез въвеждането на тези изменения системата ТИР запазва своята стабилност, а органите ТИР - възможността да продължат съществуването си. |Правни елементи на предложението |305 | Кратко описание на предлаганите мерки Тези изменения се отнасят до промени в терминологията на член 13 от приложение 8 и се изразяват в замяна на думата „отчисление“ със „сума“. Също така е изрично описано как ще бъде установена и прилагана процедурата за изчисляване на удържаната сума от всеки карнет ТИР. |310 | Правно основание Членове 133 и 300, параграф 2 от Договора за създаване на Европейската общност |329 | Принцип на субсидиарност Предложението попада под изключителната компетенция на Общността. Поради тази причина принципът на субсидиарността не се прилага. |Принцип на пропорционалност Предложението е в съответствие с принципа на пропорционалност поради следната/ите причина/и. |331 | Предложението е в съответствие с принципа на пропорционалност. То внася изменение в международното споразумение, което като такова се придържа към принципа на пропорционалност. |332 | Предложението изисква терминологични промени в член 13 от приложение 8 към Конвенция ТИР. Целта на тези изменения е, също така, да бъдат ясно обозначени механизмът за финансиране на органите ТИР и бъдещото сътрудничество между публичните и частните партньори в това отношение. |Избор на правни инструменти |341 | Предложени инструменти: Решение. |342 | Други средства не биха били подходящи поради следната(ите) причина(и). Международните споразумения и измененията на тези споразумения обикновено се внасят в правния ред на Общността посредством решение. |Отражение върху бюджета |409 | Предложението няма отражение върху бюджета на Общността. |1.  2007/0208 (ACC)Предложение заРЕШЕНИЕ НА СЪВЕТАотносно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, заедно с член 300, параграф 2 от него,като има предвид, че:(1) Митническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от Общността с Регламент (ЕИО) № 2112/78 на Съвета от 25 юли 1978 г.[1] и влезе в сила за Общността на 20 юни 1983 г[2].(2) През януари 2007 г. Административният комитет за Конвенция ТИР реши, че за да се постигне по-ефективно сътрудничество в рамките на публично-частното партньорство, в Конвенция ТИР трябва да бъдат внесени някои изменения, които да допринесат за изграждането на прозрачна система за финансиране на секретариата ИКЕ и на Изпълнителния съвет ТИР. Тези изменения се отнасят до езикови промени, а също така ясно описват процедурата за изчисляване на сумата, удържана от всеки карнет ТИР.(3) Всички държави-членки изразиха положително си становище относно предложението за изменения. Проектът, изготвен от Административния комитет на Конвенция ТИР, бе вече обсъден в рамките на Комитета по Митнически кодекс и бе предварително одобрен.(4) Позицията на Общността относно предложеното изменение следва да бъде определена,ПРИЕ НАСТОЯЩОТО РЕШЕНИЕ:Член 1Позицията на Общността в рамките на Административния комитет се основава на проекта за изменения, приложен към настоящото предложение.Член […]Адресати на настоящото решение са държавите-членки.Съставено в Брюксел на […] годинаЗа Съвета:ПредседателПРИЛОЖЕНИЕСъществуващият текст на член 13, параграф 1 от приложение 8 се заменя със следното:„1. В очакване на други финансови източници действията на Изпълнителния съвет ТИР и секретариата ТИР се финансират от сума, удържана от всеки карнет ТИР, издаден от международната организация, спомената в член 6. Тази сума се одобрява от Административния комитет.“Добавя се нова обяснителна бележка:„8.13.1-3 СумаСумата, спомената в параграф 1, се основава на а) бюджета и планираните разходи на Изпълнителния съвет ТИР и секретариата ТИР, така както са одобрени от Административния комитет и б) прогнозата за броя карнети ТИР, които ще бъдат разпространени, както е установено от международната организация“.Съществуващият текст на член 13, параграф 2 от приложение 8 се заменя със следното:„2. Процедурата за финансирането на дейността на Изпълнителния съвет ТИР и секретариата ТИР се одобрява от Административния комитет“Добавя се нова обяснителна бележка:„8.13.2. След консултация с международната организация, спомената в член 6, процедурата по параграф 2 се отразява в споразумението между ИКЕ, упълномощена и действаща от името на договарящите страни, и международната организация, спомената в член 6. Споразумението се одобрява от Административния комитет.“[1] ОВ L 252, 14.9.1978 г.[2] ОВ L 31, 2.2.1983 г., стр.13